b"\n_START_ARTICLE_\nDiagrama de sectors\n_START_PARAGRAPH_\nEl diagrama de sectors (diagrama circular o diagrama de past\xc3\xads) consisteix en un gr\xc3\xa0fic circular dividit en sectors, la longitud de l'arc de cada sector (i per tant el seu angle central i l'\xc3\xa0rea), \xc3\xa9s proporcional a la quantitat que representa. Es parla de diagrama de past\xc3\xads per la seva semblan\xc3\xa7a a un past\xc3\xads que ha estat tallat. Els primers diagrames coneguts s'atribueixen a William Playfair en el Breviari Estad\xc3\xadstic de 1801._NEWLINE_Aquest tipus de diagrama \xc3\xa9s un dels m\xc3\xa9s emprats el m\xc3\xb3n dels negocis i els mitjans de comunicaci\xc3\xb3. No obstant aix\xc3\xb2, ha estat criticat, i alguns recomanen evitar-lo, assenyalant, sobretot, que \xc3\xa9s dif\xc3\xadcil comparar les diferents seccions d'un gr\xc3\xa0fic circular donat, o per comparar les dades a trav\xc3\xa9s de diagrames de sectors diferents. Aquest diagrama pot ser una manera efica\xc3\xa7 de mostrar la informaci\xc3\xb3 en alguns casos, en particular, si la intenci\xc3\xb3 \xc3\xa9s comparar la mida d'una secci\xc3\xb3 amb tot el past\xc3\xads, en lloc de comparar els talls entre ells. Funcionen especialment b\xc3\xa9 quan els sectors representen del 25 fins al 50% de les dades, per\xc3\xb2 en general, els diagrames de barres o els diagrames de dispersi\xc3\xb3, o m\xc3\xa8todes no gr\xc3\xa0fics com ara taules, poden ser m\xc3\xa9s adequades per representar certa informaci\xc3\xb3."